NÁRODNÁ   RADA   SLOVENSKEJ   REPUBLIKY
III.  volebné  obdobie
__________________________________________________________________

Návrh

                          
Zákon

z ......................2004

ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a zákon 302/2001 Z.z. o samospráve vyšších územných celkov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z.z., zákona Národnej rady Slovenskej republiky č. 252/1994 Z.z., zákona Národnej rady Slovenskej republiky č. 287/1994 Z.z., zákona č. 229/1997 Z.z., zákona č. 225/1998 Z.z., zákona č. 233/1998 Z.z., nálezu Ústavného súdu Slovenskej republiky č. 185/1999 Z.z., zákona č. 389/1999 Z.z., zákona č. 6/2001 Z.z., zákona č. 453/2001 Z.z., zákona č. 205/2002 Z.z.,
zákona č. 515/2003 Z.z., a zákona 369/2004 Z.z.  sa mení a dopĺňa takto:

1.	V § 18  odseku 1 sa vypúšťajú vety: „Voľbu a odvolanie hlavného kontrolóra potvrdzuje obecné zastupiteľstvo formou uznesenia. Bez schválenia uznesenia sú voľba alebo odvolanie hlavného kontrolóra neplatné.“  

2.	V § 18a sa za odsek 3 vkladá nový odsek 4, ktorý znie:  „Za uznesenie o voľbe a odvolaní  hlavného kontrolóra  sa považuje výrok  volebnej komisie o výsledku hlasovania. Na uznesenie o voľbe a odvolaní hlavného kontrolóra sa nevzťahuje ustanovenie § 13 odsek 6.“  Odseky 4 až 9 sa   označujú ako  odseky  5 až 10.

Čl. II

Zákon č. 302/2001 Z.z. o samospráve vyšších územných celkov (zákon o samosprávnych krajoch) v znení zákona č. 445/2001 Z.z., zákona č. 553/2003 Z.z. a zákona č. 369/2004 Z.z.  sa mení a  dopĺňa takto:

1.	V § 19a odsek 3 sa slová „platných hlasov prítomných“ nahrádzajú slovom „všetkých“.  

2.	V § 19a sa za odsek 3 vkladá nový odsek 4, ktorý znie: „Za uznesenie o voľbe a odvolaní  hlavného kontrolóra  sa považuje výrok  volebnej komisie o výsledku hlasovania. Na uznesenie o voľbe a odvolaní hlavného kontrolóra sa nevzťahuje ustanovenie § 16 odsek 4.“  Odseky 4 až 10 sa   označujú ako  odseky  5 až 11.

Čl. III

Tento zákon nadobúda účinnosť dňom vyhlásenia.